
ΕΦΗΜΕΡΙΕ ΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

4 ΑΥΓΟΥΣΤΟΥ 1992 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

500 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Κήρυξη Πολιτικής Κινητοποίησης για την αντιμετώπιση της κατα¬ 
στάσεως που δημιουργήθηκε στις αστικές συγκοινωνίες της ευ¬ 
ρύτερης περιοχής Αθηνών από την απεργία του προσωπικού της 

Ε.Α.Σ. 1 

Παροχή έγκρισης πολιτικής επιστράτευσης των ιδιωτών οδηγών 

του Υπουργείου Εθνικής Άμυνας.Τν . 2 

Πολιτική επιστράτευση σε περίοδο κήρυξης πολιτικής κινητοποίη¬ 
σης για την (αντιμετώπιση της καταστάσεως που δημιουργήθηκε 
στις αστικές συγκοινωνίες της ευρύτερης περιοχής Αθηνών από 

την απεργία του προσωπικού της Ε.Α.Σ. 3 

Ανασυγκρότηση του Ανωτάτου Συμβουλίου Επίλυσης Αθλητικών 

- Διαφορών (ΑΣΕΑΔ). 4 

Διορισμός Αθλητικών Δικαστών και Γραμματέων για τα ομαδικά 

αθλήματα εκτός ποδοσφαίρου .. 5 

Εγγραφές - μετεγγραφές αμειβομένων αθλητών καλαθοσφαίρισης 

κλπ. 6 

Σύσταση ίδιου Νομικού Προσώπου στην Κοινότητα Μαυρίκιου Ν. 
Αρκαδίας με την επωνυμία «Σχολική Επιτροπή Δημοτικού Κοι¬ 
νότητας Μαυρίκιου». 7 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. Υ.1837 (1) 

Κήρυξη Πολιτικής Κινητοποίησης για την αντιμετώπιση της καταστά¬ 
σεως που δημιουργήθηκε στις αστικές συγκοινωνίες της ευρύτερης 
περιοχής Αθηνών από την απεργία του προσωπικού της Ε.Α.Σ. 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Τις διατάξεις: α) των άρθρων 22 παρ. 3 και 112 παρ. 1 του Συ¬ 
ντάγματος και β) των άρθρων 2 (παρ. 5), 13, 19, 20, 22 και 23 του 
•Ν.Δ. 17/1974 «Περί Πολιτικής Σχεδιάσεως Εκτάκτου Ανάγκης» (Α' 
236). 

2. Την από 4 Αυγούστου 1992 εισήγηση του Αρχηγού του Γενικού 
Επιτελείου Εθνικής Άμυνας. 

3. Το γεγονός ότι η συνεχιζόμενη απεργία του προσωπικού της 
Ε.Α.Σ. στην περιοχή Αθηνών, Πειραιώς και Περιχώρων που εξυπηρε¬ 
τείται από τα λεωφορεία της Ε.Α.Σ., δημιουργεί κατάσταση έκτακτης 
οινάγκης που συνεπάγεται κινδύνους για το εθνικό συμφέρον, τη δημό¬ 
σια υγεία και ασφάλεια καθώς και παρακώλυση και διατάραξη της οικο¬ 
νομικής και κοινωνικής ζωής της Χώρας, (όπως έκθεση των πολιτών σε 
κίνδυνο θερμοπληξίας κλπ., από την επί μακρόν ματαία αναμονή εξευ- 
ρέσεως μεταφορικού μέσου κάτω από συνθήκες υψηλών θερμοκρασιών 
και νέφους, μεγάλη καθυστέρηση των πολιτών και ιδίως των εργαζομέ¬ 
νων στις μετακινήσεις τους από και προς την εργασία τους, δυσκολία με- 
τακινήσεως των τουριστών στην ευρύτερη περιοχή της Αθήνας σε πε¬ 
ρίοδο μάλιστα-μεγάλης τουριστικής κινήσεως, δυσχέρεια μετακινήσεως 


του κοινού στην ευρύτερη περιοχή της πρωτεύουσας και ιδίως στο διοι¬ 
κητικό και εμπορικό κέντρο της πόλης), αποφασίζουμε: 

Κηρύσσεται πολιτική κινητοποίηση από 5 Αυγούστου 1992 για την 
αντιμετώπιση της καταστάσεως που έχει δημιουργηθεί από τη συνεχι¬ 
ζόμενη απεργία του προσωπικού της Ε.Α.Σ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Αυγούστου 1992 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Κ. ΜΗΤΣΟΤΑΚΗΣ 



Αριθ. Τ.1838 (2) 

Παροχή έγκρισης πολιτικής επιστράτευσης των ιδιωτών οδηγών του 
Υπουργείου Εθνικής Άμυνας. 

Ο ΠΡΩΘΥΠΟΥΡΓΟΣ 

Έχοντας υπόψη: ' 

1. Τις διατάξεις: α) των άρθρων 22 παρ. 3 και 112 παρ. 1 του Συ¬ 
ντάγματος και β) των άρθρων 2 (παρ. 5), 13, 19, 20, 22 και 23 του 
Ν.Δ. 17/1974 «Περί Πολιτικής Σχεδιάσεως Εκτάκτου Ανάγκης» (Α’ 
236). 

2. Την Υ. 1837/1992 απόφασή μας «Κήρυξη Πολιτικής Κινητοποί¬ 
ησης για την αντιμετώπιση της καταστάσεως που δημιουργήθηκε στις 
αστικές συγκοινωνίες της ευρύτερης περιοχής Αθηνών από την απεργία 
του προσωπικού της Ε.Α.Σ.». 

3. Την υπ’ αριθμ. 3111/4.8.1992 πρόταση του Υπουργού Μεταφο¬ 
ρών και Επικοινωνιών. 

4. Το γεγονός ότι η συνεχιζόμενη απεργία του προσωπικού της 
Ε.Α.Σ. στην περιοχή Αθηνών, Πειραιώς και Περιχώρων που εξυπηρε¬ 
τείται από τα λεωφορεία της Ε.Α.Σ., δημιουργεί κατάσταση έκτακτης 
ανάγκης που συνεπάγεται κινδύνους για το εθνικό συμφέρον, τη δημό¬ 
σια υγεία και ασφάλεια καθώς και παρακώλυση και διατάραξη της οικο¬ 
νομικής και κοινωνικής ζωής της Χώρας, (όπως έκθεση των πολιτών σε 
κίνδυνο θερμοπληξίας κλπ., από την επί μακρόν ματαία αναμονή εξευ- 
ρέσεως μεταφορικού μέσου κάτω από συνθήκες υψηλών θερμοκρασιών 
και νέφους, μεγάλη καθυστέρηση των πολιτών και ιδίως των εργαζομέ- 

, νων στις μετακινήσεις τους από και προς την εργασία τους, δυσκολία με- 
τακινήσεως των τουριστών στην ευρύτερη περιοχή της Αθήνας σε πε¬ 
ρίοδο μάλιστα μεγάλης τουριστικής κινήσεως, δυσχέρεια μετακινήσεως 
του κοινού στην ευρύτερη περιοχή της πρωτεύουσας και ιδίως στο διοι¬ 
κητικό και εμπορικό κέντρο της πόλης), αποφασίζουμε: 

Παρέχουμε την έγκρισή μας, όπως από 5 Αυγούστου 1992, ο 
Υπουργός Εθνικής Άμυνας, με απόφασή του, προβαίνει στην πολιτική 
επιστράτευση των ιδιωτών οδηγών του Υπουργείου Εθνικής Άμυνας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Αυγούστου 1992 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Κ. ΜΗΤΣΟΤΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 33753 (3) 

Πολιτική επιστράτευση σε περίοδο κήρυξης πολιτικής κινητοποίησης 
για την αντιμετώπιση της καταστάσεως που δημιουργήθηκε στις 
αστικές συγκοινωνίες της ευρύτερης περιοχής Αθηνών από την 
απεργία του προσωπικού της Ε.Α.Σ. 

Ο ΥΠΟΥΡΓΟΣ ΕΘΙΜΙΚΗΣ ΑΜΥΝΑΣ 

Έχοντας υπόψη: 

1. Τις διατάξεις των άρθρων: α) 22 παρ. 3 και 112 παρ. 1 του Συ¬ 
ντάγματος, β) 2 (παρ. 5), 13, 18, 19 παρ. 1 και 2, 20, 22, 23 και 35 
του Ν.Δ. 17/1974 «Περί Πολιτικής Σχεδιάσεως Εκτάκτου Ανάγκης» 
(Α' 236). 

2. Την Τ.1837/4.8.1992 απόφαση του Πρωθυπουργού με την 
οποία κηρύσεται πολιτική κινητοποίηση για την αντιμετώπιση της κα¬ 
ταστάσεως που δημιουργήθηκε στις αστικές συγκοινωνίες της ευρύτε¬ 
ρης περιοχής Αθηνών από την απεργία του προσωπικού της Ε.Α.Σ. 

3. Την Υ.1838/4.8.1992 απόφαση του Πρωθυπουργού με την 
οποία μας παρέχει την έγκριση για την πολιτική επιστράτευση των ιδιω¬ 
τών οδηγών του Υπουργείου Εθνικής Άμυνας. 

4. Το γεγονός ότι η συνεχιζόμενη απεργία του προσωπικού της 
Ε.Α.Σ. στην περιοχή Αθηνών, Πειραιώς και Περιχώρων που εξυπηρε¬ 
τείται από τα λεωφορεία της Ε.Α.Σ., δημιουργεί κατάσταση έκτακτης 
ανάγκης που συνεπάγεται κινδύνους για το εθνικό συμφέρον, τη δημό¬ 
σια υγεία και ασφάλεια καθώς και παρακώλυση και διατάραξη της οικο¬ 
νομικής και κοινωνικής ζωής της Χώρας, (όπως έκθεση των πολιτών σε 
κίνδυνο θερμοπληξίας κλπ., από την επί μακράν ματαία αναμονή εξευ— 
ρέσεως μεταφορικού μέσου κάτω από συνθήκες υψηλών θερμοκρασιών 
και νέφους, μεγάλη καθυστέρηση των πολιτών και ιδίως των εργαζομέ¬ 
νων στις μετακινήσεις τους από και προς την εργασία τους, δυσκολία με- 
τακινήσεως των τουριστών στην ευρύτερη περιοχή της Αθήνας σε πε¬ 
ρίοδο μάλιστα μεγάλης τουριστικής κινήσεως, δυσχέρεια μετακινήσεως 
του κοινού στην ευρύτερη περιοχή της πρωτεύουσας και ιδίως στο διοι¬ 
κητικό και εμπορικό κέντρο της πόλης), αποφασίζουμε: 

Επιστρατεύουμε πολιτικά, μετά την κηρυχθείσα πολιτική κινητοποί¬ 
ηση από 5 Αυγούστου 1992 τους ιδιώτες οδηγούς του Υπουργείου 
Εθνικής Άμυνας." 

Αναθέτουμε την ευθύνη, εκτέλεσης της παρούσης στο Γ.Ε.ΕΘ.Α. και 
τα Γενικά Επιτελεία των Κλάδων των Ενόπλων Δυνάμεων (Γ.Ε.Σ., 
Γ.Ε.Ν., Γ.Ε.Α.). 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 4 Αυγούστου 1992 

Ο ΥΠΟΥΡΓΟΣ 

ΙΩΑΝΝΗΣ ΒΑΡΒΙΤΣΙΩΤΗΣ 
- ¥ - 

Αριθ. 31466 (4) 

Ανασυγκρότηση του Ανωτάτου Συμβουλίου Επίλυσης Αθλητικών Δια¬ 
φορών (ΑΣΕΑΔ). 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του Α.Ν. 397/68 «περί επανασύστάσεως της Γενικής Γραμμα¬ 
τείας Αθλητισμού και των αρμοδιοτήτων αυτής». 

β. Του Ν. 75/75 «περί Οργανώσεως του Εξωσχολικού Αθλητισμού 
και ρυθμίσεως συναφών θεμάτων οργανώσεως και λειτουργίας του 
Ανωτάτου Συμβουλίου Επιλύσεως Αθλητικών Διαφορών (ΑΣΕΑΔ)». 

γ. Του Ν. 423/76 «περί Γυμναστηρίων και ρυθμίσεως θεμάτων 
αφορώντων εις τον Εξωσχολικόν Αθλητισμόν». 

δ. Του Ν. 1070/80 «περί λήψεως μέτρων αναπτύξεως του Αθλητι¬ 
σμού και ρυθμίσεως συναφών θεμάτων». 

ε. Του Π.Δ. 923/80 «περί ρυθμίσεως θεμάτων οργανώσεως και λει¬ 
τουργίας του παρά τη Γ.Γ.Α. Ανωτάτου Συμβουλίου Επιλύσεως Αθλη¬ 
τικών Διαφορών (ΑΣΕΑΔ)». 

στ. Του Ν. 1232/82 «περί επαναφοράς σε ισχύ, τροποποίηση και συ¬ 
μπλήρωση των διατάξεων του Ν. 4352/64 και άλλες διατάξεις». 

ζ. Του Π.Δ. 77/85 «Οργανισμός της Γενικής Γραμματείας Αθλητι¬ 
σμού». · 

η. Του Ν. 1558/85 «Κυβέρνηση και Κυβερνητικά Όργανα», 
θ. Του Ν. 1578/85 «Κύρωση του Κώδικα κατάστασης των δικαστι¬ 
κών λειτουργιών και άλλες διατάξεις». 


ΐ· Του Ν. 1958/91 «Τμήμα Αμειβομένων Αθλητών - Αθλητικές 
Ανώνυμες Εταιρείες και άλλες διατάξεις». 

2. Την αριθ. 5257/26.4.92 απόφαση του Υπουργού Προεδρίας Κυ¬ 
βερνήσεως «περί αποφασιστικής αρμοδιότητας του Υπουργείου Προε¬ 
δρίας Κυβερνήσεως». 

3. Τα αριθ. 5346/2.9.91, 668/29.1.92 και 7311/20.11.91 έγ¬ 
γραφα του Εφετείου Αθηνών. 

_ 4. Το αριθ. 34423/30.8.91 έγγραφο Εισαγγελίας Εφετών Αθη¬ 
νών. 

5. Το αριθ. 9512/30.8.91 έγγραφο του Πρωτοδικείου Αθηνών. 

6. Το αριθ. 19464/20.1.92 έγγραφο του Εφετείου Αθηνών. 

Την ανάγκη ανασυγκρότησης του Ανωτάτου Συμβουλίου Επίλυσης 

Αθλητικών Διαφορών (ΑΣΕΑΔ) λόγω λήψης και θητείας του ανωτέρου 
Συμβουλίου που είχε ανασυγκροτηθεί με την αριθ. 28980/3.10.91 
απόφαση της Υπουργού Πολιτισμού, αποφασίζουμε: 

Ανασυγκροτείται το Ανώτατο Συμβούλιο Επιλύσεως Αθλητικών 
Διαφορών (ΑΣΕΑΔ) από τους: 

1. Ιωάννη Μυγιάκη, Πρόεδρο Εφετών 

2. Παναγιώτη Ζαβολέα, Εισαγγελέα Εφετών 

3. Βασίλειο Ξενικάκη, Πρόεδρο Εφετών 

4. Γεράσιμο Σιμόπουλο, Εφέτη 

5. Ρωμύλο Κεδίκογλου, Εφέτη 

6. Αριστείδη Κρομμύδα, Πρόεδρο Εφετών 

7. Νίκη Γιαννακάκη, Εφέτη 

8. Θεοδώρα ΓκοΤνη, Πρόεδρο Πρωτοδικών 

9. Νεκτάριο Βαζαίο, Πρωτόδικη 

10. Ευθύμιο Καταλιακό, Πρωτόδικη 

11. Χρήστο Ντάκουρη, Πάρεδρο Ελεγκτικού Συνεδρίου 

12. Αντώνιο Αργυρό, Νομικό 

13. Αθανάσιο Θανόπουλο, Νομικό 

14. Κων/νο Γκαβέρα, Νομικό 

15. Βασίλειο Μπούρα, Νομικό 

Ως Πρόεδρος του Συμβουλίου ορίζεται ο Ιωάννης Μυγιάκης. 

Ως Α και Β Αντιπρόεδρος του Συμβουλίου ορίζονται αντίστοιχα: 
α. Παναγιώτης Ζαβολέας 
β. Βασίλειος Ξενικάκης 

Γραμματείς του Συμβουλίου ορίζονται οι μόνιμοι υπάλληλοι της Γε¬ 
νικής Γραμματείας Αθλητισμού Γεώργιος Μπούκης και Δημήτριος 
Γκίκας. 

Καθορίζουμε από τη δημοσίευση της παρούσης την μηνιαία αποζημί¬ 
ωση για τον Πρόεδρο και δύο Αντιπροέδρους του ΑΣΕΑΔ το ποσό των 
εκατό (100.000) χιλιάδων δρχ., των μελών αυτού σε ογδόντα 
(80.000) χιλιάδων δρχ. και των Γραμματέων σε πενήντα (50.000) χι¬ 
λιάδων δρχ. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 4 Αυγούστου 1992 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 
- φ - 

Αριθ. 31467 (5) 

Διορισμός Αθλητικών Δικαστών και Γραμματέων για τα ομαδικά αθλή¬ 
ματα εκτός ποδοσφαίρου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

Του Α.Ν. 397/68 «περί επανασύστάσεως της Γ.Γ.Α. και των αρ¬ 
μοδιοτήτων αυτής». 

2. Του Ν. 1558/85 «Κυβέρνηση και Κυβερνητικά Όργανα», απο¬ 
φασίζουμε: 

Διορίζουμε από 1.10.92, ημερομηνία που λήγει η θητεία των Αθλη¬ 
τικών Δικαστών ομαδικών αθλημάτων πλην ποδοσφαίρου, το Νικόλαο 
Φωτόπουλο του Διονυσίου, Αντιεισαγγελέα Εφετών Πειραιώς, ως τα¬ 
κτικό Αθλητικό Δικαστή και ως αναπληρωτή το Γεώργιο Πώποτα του 
Ευθυμίου, Δικηγόρο με θητεία δύο ετών, σύμφωνα με την Υπουργική 
απόφαση 26776/27.9.90. Ως Γραμματείς του Αθλητικού Δικαστή 




ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


ορίζονται οι μόνιμοι υπάλληλοι της Γενικής Γραμματείας Αθλητι¬ 
σμού: 

1. Ηλέκτρα Εξάρχου 

2. Πασχαλιά Κατζιάρα 

Το ύψος της καταβαλλόμενης από την ΕΚΟΦ μηνιαίας αποζημίω¬ 
σης καθορίζεται ως εξής: 

α. Τακτικός Αθλητικός Δικαστής διακόσιες πενήντα χιλιάδες 
(250.000) δρχ. 

β. Αναπληρωτής Αθλητικός Δικαστής διακόσιες είκοσι νιλιάδες 
(220.000) δρχ. 

Τ· Γραμματείς ογδόντα χιλιάδες (80.000) δρχ. έκαστος. 

Η αποζημίωση των Αθλητικών Δικαστών και των Γραμματέων βα¬ 
ρύνουν την ΕΚΟΦ η οποία επιχορηγείται για το σκοπό αυτό από τη 
Γ.Γ.Α. 1 

Η απόφαση αυτή να δημοσιευθεί στην Εφημερίδα της Κυβερνήσεως. 
...■»·■ Αθήνα, 4 Αυγούστου 1992 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 
-—-. 

Αριθ. 31189 (6) 

Εγγραφές - μετεγγραφές αμειβομένων αθλητών καλαθοσφαίρισης κλπ. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

Γ· Τις διατάξεις των άρθρων 61, 64 και 72 του Ν. 1958/1991 
«Τμήματα Αμειβομένων Αθλητών - Αθλητικές ανώνυμες Εταιρείες και 
άλλες διατάξεις». 

2. α) Το από 9/7/1992 πρακτικό της κοινής σύσκεψης Ε.Σ.Α.Κ. 
και ΕΟΚ και ΠΣΑΚ. 

β) Τις από 15/7/1992 προτάσεις της Ε.Ο.Κ. 
γ) Τις από 17/7/1992 προτάσεις του ΠΣΑΚ. 
δ) Τις υποβληθείσες προτάσεις της ΕΣΑΚ από 17/7/1992 σχετικά 
με το άρθρο 64 παρ. Ια Ν. 1958/1991. 

Επιλύοντες τις σημειωθείσες μεταξύ των ανωτέρω ενδιαφερομένων 
μερών διαφωνίες, αποφασίζουμε: 

Κανονισμός υπ’ αριθμ. 2 

Εγγραφές - μετεγγραφές αμειβομένων αθλητών καλαθοσφαίρισης και 
άλλες διατάξεις σύμφωνα με το άρθρο 64 παρ. Ια του Ν. 1958/1991. 

Άρθρο 1 

Κατηγορίες αθλητών καλαθοσφαιρίσεως Σωματείων που διατηρούν 
Τ.Α.Κ. 

Κάθε Τ.Α.Κ. σωματείου διατηρεί στη δύναμή του. 
α) Αμειβόμενους αθλητές καλαθοσφαιρίσεως και 
■β) Ερασιτέχνες αθλητές καλαθοσφαιρίσεως. 

Άρθρο 2 

Κάθε σωματείο που διατηρεί Τ.Α.Κ. μπορεί να έχει συνολικά μέχρι 
16 καλαθοσφαιριστές που διακρίνονται στις εξής κατηγορίες: 

α) Αμειβόμενοι καλαθοσφαιριστές που έχουν την Ελληνική υπηκοό¬ 
τητα και επιτρέπεται να παίζουν στην Εθνική ομάδα μέχρι δέκα (10) με 
την επιφύλαξη του άρθρου 72 του Ν. 1958/91. 

β) Αμειβόμενοι αλλοδαποί καλαθοσφαιριστές μέχρι δύο (2). 
γ) Ερασιτέχνες αθλητές Ελληνικής απο τη γέννησή τους υπηκοότη¬ 
τας που επιτρέπεται να αγωνίζονται στις Εθνικές ομάδες μέχρι τέσσερις 
(4). 

2. Ομάδα που διατηρεί Τ.Α.Κ. και δεν έχει στη δύναμή της δύο αλλο¬ 
δαπούς αθλητές ή έχει ένα (1) μπορεί να συμπληρώνει τον αριθμό κατ’ 
εξαίρεση, με έναν απο τους αθλητές των περί α και γ της προηγούμενης 
παραγράφου. 

2. Η Ε.Ο.Κ. μετά την υποβολή των συμβολαίων, αποστέλλει στην 
ΕΣΑΚ και στον ΠΣΑΚ πίνακα των αθλητών, που έχουν δικαίωμα συμ¬ 
μετοχής στο Ελληνικό Πρωτάθλημα. 

Άρθρο 3 

Εγγραφές Αμειβομένων Καλαθοσφαιριστών 

Για να εγγραφεί κάποιος ως αμειβόμενος καλαθοσφαιριστής, πρέπει 
να έχει συνάψει, σύμφωνα με τις κείμενες διατάξεις σύμβαση παροχής 
Υπηρεσιών (συμβόλαιο). 


Άρθρο 4 

Μετεγγραφή Αμειβομένων Καλαθοσφαιριστών 

1. Για τη μετεγγραφή αμειβομένου καλαθοσφαιριστή σε άλλο σωμα¬ 
τείο, διαρκούντος του συμβολαίου, απαιτείται έγγραφη συναίνεση 
αθλητή και σωματείου στο οποίο ανήκει. 

2. Αθλητές καλαθοσφαίρισης που έχουν μετεγγραφεί, σύμφωνα με 
προηγούμενες Υπουργικές Αποφάσεις περί μετεγγραφών, για λόγους 
μετοίκησης ή σπουδών και έχουν υπερβεί το εικοστό πρώτο (21ο) έτος 
της ηλικίας τους, επιστρέφουν στο σωματείο στο οποίο ανήκουν με την 
προϋπόθεση όμως της υπογραφής συμβολαίου. 

Αν δεν τους προταθεί σύμβαση είναι ελεύθεροι να εγγραφούν σε σω¬ 
ματείο της αρεσκείας τους ως αμειβόμενοι. Για την εγγραφή τούς σε 
σωματείο που δεν διατηρεί Τ.Α.Κ. απαραίτητη είναι η συγκατάθεση του 
σωματείου που ανήκουν και δεν τους έκανε πρόταση για να γίνουν αμει- 
βόμενοι. 

Άρθρο 5 

Αποδέσμευση Αμειβομένου Καλαθοσφαιριστή 

Ο αμειβόμενος καλαθοσφαιριστής είναι ελεύθερος να εγγραφεί σε σω¬ 
ματείο της αρεσκείας του, οποιασδήποτε κατηγορίας, αν το σωματείο 
που ανήκει και έχει το δικαίωμα της μονομερούς ανανέωσης του συμβο¬ 
λαίου του, δεν προβεί στην ανανέωσή του. 

Άρθρο 6 

Μετεγγραφή - Αποδέσμευση Ερασιτέχνη καλαθοσφαιριστή 

Ο ερασιτέχνης αθλητής σωματείου που διατηρεί Τ.Α.Κ. είναι ελεύθε¬ 
ρος να εγγραφεί ή να μετεγγραφεί στις εξής περιπτώσεις: 
α) Με απόφαση του σωματείου στο οποίο ανήκει, 
β) Αν με τη συμπλήρωση του 21ου έτους της ηλικίας του, το σωμα¬ 
τείο του δεν του προτείνει υπογραφή σύμβασης ως αμειβόμενου καλαθο¬ 
σφαιριστή. Σε αυτή την περίπτωση ο καλαθοσφαιριστής μπορεί να εγ¬ 
γραφεί σε άλλο σωματείο μόνο ως αμειβόμενος (άρθρο 61 παρ. 2 Ν. 
1958/91). Ως ερασιτέχνης, σε σωματείο που δεν διατηρεί Τ.Α.Κ. μπο¬ 
ρεί να μετεγγραφεί μόνο με έγγραφη συναίνεση της ομάδας του. 

Άρθρο 7 

Χρησιμοποίηση Ερασιτεχνών καλαθοσφαιριστών 

1. Οι ερασιτέχνες καλαθοσφαιριστές σωματείου που διατηρεί Τ.Α.Κ. 
μπορούν να χρησιμοποιούνται, με την επιφύλαξη της παρ. 1 δ του άρ¬ 
θρου 2 του παρόντος χωρίς να απαιτείται υπογραφή συμβάσεως για να 
καταστούν αμειβόμενοι. 

Άρθρο 8 

Χρόνος διενέργειας Εγγραφών - Μετεγγραφών 

1. Οι εγγραφές των ερασιτεχνών καλαθοσφαιριστών του σωματείου, 
ως αμειβομένων καλαθοσφαιριστών γίνονται μόνο κατά τη διάρκεια της 
μετεγγραφικής περιόδου. 

2. Ειδικά σε περίπτωση πρώτης εγγραφής αθλητού άνω των είκοσι 
ενός (21) ετών ως αμειβομένου δύναται να γίνει καθ’ όλη τη διάρκεια 
του έτους. 

3. Οι από σωματείο σε σωματείο μετεγγραφές αμειβομένων καλαθο¬ 
σφαιριστών (με συναίνεση του σωματείου ή ελεύθερων ή αποδεσμευομέ- 
νων), γίνονται κατά το χρονικό διάστημα 25 ΜΑΪΟΥ - 5 ΙΟΥΝΙΟΥ 
κάθε έτους. 

4. Οι εγγραφές ερασιτεχνών καλαθοσφαιριστών οιουδήποτε τρίτου 
σωματείου, ως αμειβομένων καλαθοσφαιριστών, γίνεται κατά το χρο¬ 
νικό διάστημα 6/6 - 15 ΙΟΥΝΙΟΥ κάθε έτους. 

5. Οι εγγραφές ή αλλαγές αλλοδαπών καλαθοσφαιριστών γίνονται 
σύμφωνα με τις ημερομηνίες που κάθε φορά ορίζει η ΕΙΒΑ. 

Άρθρο 9 

Μεταβατική διάταξη 

1. Ειδικά για την αγωνιστική περίοδο 1992-1993 οι σχετικές εγ¬ 
γραφές μετεγγραφές κ.λπ θα πραγματοποιηθούν και τις παρακάτω 
ημερομηνίες: 

α) Περίοδος μετεγγραφών 27 Ιουλίου έως και 5 Αυγούστου 1992. 
β) Κατάθεση καταστάσεως αθλουμένων 6 έως 14 Αυγούστου 1992. 
γ) Υπογραφή συμβολαίων αθλουμένων 6 έως 14 Αυγούστου 1992. 

5) Μετακινήσεις αθλητών που δεν τους πρότειναν συμβόλαιο όι ομά¬ 
δες άνω των 21 ετών 15-21.8.92. 

2. Ειδικά κατά την αγωνιστική περίοδο 1992-1993 μπορούν να πε¬ 
ριλαμβάνονται στη δύναμη κάθε σωματείου και αθλητές που έχουν απο¬ 
κτήσει την ελληνική υπηκοότητα και διαθέτουν δελτίο αθλητικής ιδιότη¬ 
τας από την αρμόδια Ομοσπονδία έως και την 31.7.1992. μέχρι ένας 
( I ) κατά σωματείο. ■· 

- ■ Άρθρο 10 

Έναρξη ισχύος Κανονισμού 

Ο παρών Κανονισμός αποτελεί σύμβαση μεταξύ ΕΣΑΚ-ΕΟΚ και 
ΙΙΣΑΚ. μετά τις επιληφθείσες μεταξύ των άνω φορέων διαφωνίες, η δε 
ισχύς του αρχίζει μετά την έγκρισή του από τον αρμόδιο για θέματα 
Αθλητισμού Υφυπουργό. 

■ Κάθε διάταξη Υπουργικής Απαφάσεως που αντίκειται στον παρόντα 
Κανονισμό καταργείται. , 

Ο παρών Κανονισμός να δημοσιευθεί στην Εφημερίδα, της Κυβερνή- 
σεως. 

Αθήνα. 31 Ιουλίου 1992 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ - ΜΠΕΝΑΚΗ 
-+- 

Αριθ. 11041 - (7) 

Σύσταση ίδιου Νομικού Προσώπου στην Κοινότητα Μαυρίκιου Ν. Αρ¬ 
καδίας με την επωνυμία «Σχολική Επιτροπή Δημοτικού Κοινότητας 

Μαυρίκιου». 

Ο ΝΟΜΑΡΧΗΣ ΑΡΚΑΔΙΑΣ 
Έχοντας υπόψη: 

1. Τις διατάξεις: 

α) της παράγρ. 8-15 του άρθρου 5 του Ν. 1854/1990. «Για την 
Ακαδημία Αθηνών και άλλες εκπαιδευτικές διατάξεις» (Α' 110) και 

β) του άρθρου 187 του Δημοτικού και Κοινοτικού Κώδικα (Π.Δ. 
323/1989) (Α' 146). 

2. Την 18/1992 απόφαση του Κοινοτικού Συμβουλίου Κοιν. Μαυρί¬ 
κιου του Νομού Αρκαδίας για σύσταση Σχολικής Επιτροπής, αποφασί¬ 
ζουμε: 

1. Συνιστούμε στην Κοινότητα Μαυρίκιου του Νομού Αρκαδίας ίδιο 
νομικό πρόσωπο με τ.-ν' επωνυμία: «Σχολική Επιτροπή Δημοτικού Κοι¬ 
νότητας Μαυρίκιου··. 

Η συνιστώμενη με την απόφαση αυτή σχολική επιτροπή διοικείται 
από (3) μελές διοικητικό συμβούλιο, αποτελούμενο από: 


α) Τον εκάστοτε Πρόεδρο της Κοινότητας Μαυρίκιου ως Πρόεδρο 
της Σχολικής Επιτροπής. 

β) Τον εκάστοτε Διευθυντή του Δημοτικού Σχολείου Μαυρίκιου, 
γ) Τον, εκπρόσωπο του συλλόγου γονέων και κηδεμόνων και σε περί¬ 
πτωση που δεν υπάρχει σύλλογος θα συμμετέχει Κοινοτικός Σύμβουλος 
που θα ορίζεται από το Κοινοτικό Συμβούλιο. 

·.· 2. Η θητεία του πρώτου Διοικητικού Συμβουλίου της συνιστωμένης 
με την απόφαση αυτή Σχολικής Επιτροπής λήγει με τη λήξη της δημο¬ 
τικής και κοινοτικής περιόδου 1991 - 1994. , 

Η θητείά των μελών του Διοικητικού Συμβουλίου ακολουθεί τη δη¬ 
μοτική και κοινοτική, περίοδο. 

3. Το Διοικητικό Συμβούλιο της Σχολικής Επιτροπής εκλέγει τον 
αντιπρόεδρο και τον γραμματέα του. 

4. Σκοπός του νομικού προσώπου είναι: 

α) Η διαχείριση των πιστώσεων που διατίθενται για την κάλυψη των 
δαπανών λειτουργίας, θέρμανσης, φωτισμού, ύδρευσης, τηλεφώνου, 
αποχέτευσης, αγοράς αναλώσιμων υλικών κ.λ.π. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση των σχολείων 
και του κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτοβάθμιας και 
δευτεροβάθμιας εκπαίδευσης για τον εφοδιασμό από τον Οργανισμό 
Σχολικών Κτιρίων των σχολείων με έπιπλα και εξοπλιστικά είδη και 
από το Υπουργείο Εθνικής Παιδείας και Θρησκευμάτων με βιβλία για 
τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση των 
σχολικών κυλικείων και 

στ) Η λήψη κάθε άλλου μέτρου που κρίνεται αναγκαία για τη στήριξη 
της διοικητικής λειτουργίας των σχολικών μονάδων. 

5. Πόροι της σχολικής Επιτροπής είναι: 
α) Η ετήσια Επιχορήγηση του Κράτους, 
β) Η ετήσια Επιχορήγηση του Δήμου. 

γ) Κάθε είδους εισφορές, δωρεές, κληρονομιές και κληροδοσίες. 

6) Εισπράξεις από το αντίτιμο των παρεχομένων πραγμάτων. 

6. Το νομικό πρόσωπο εκπροσωπείται στο δικαστήριο και σε κάθε 
δημόσια αρχή από τον πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Τρίπολη, 23 Ιουλίου 1992 

Με εντολή Νομάρχη 
Ο Προϊστάμενος 
ΣΩΤΗΡΙΟΣ ΚΑΠΟΓΙΑΝΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



